ಲೂಯಿಸಿಯಾನ ಹಲವು, ವಿಶೇಷವಾಗಿ ಕ್ರೆಒಲೇಗಳು ಹಾಗು ಕಾಜುನ್ ಗಳ ವಿಶಿಷ್ಟ ಸಂಸ್ಕೃತಿಗೆ ತವರಾಗಿದೆ.

ಕ್ರೆಒಲೇ ಸಂಸ್ಕೃತಿಯು, ಫ್ರೆಂಚ್, ಸ್ಪಾನಿಷ್, ಆಫ್ರಿಕನ್, ಹಾಗು ಅಮೆರಿಕನ್ ಮೂಲ ನಿವಾಸಿಗಳ ಸಂಸ್ಕೃತಿಗಳಿಂದ ಎರವಲು ಪಡೆದ ಒಂದು ಸಾಂಸ್ಕೃತಿಕ ಮಿಶ್ರಣವಾಗಿದೆ.
ಕ್ರೆಒಲೇ ಸಂಸ್ಕೃತಿಯು ಶ್ವೇತ ವರ್ಣೀಯ ಕ್ರೆಒಲೇಗಳು ಹಾಗು ಕಪ್ಪು ವರ್ಣೀಯ ಕ್ರೆಒಲೇ ಸಂಸ್ಕೃತಿಯ ಭಾಗವಾಗಿದೆ. ಮೂಲವಾಗಿ ಫ್ರೆಂಚ್-ಸ್ಪಾನಿಷ್ ಸಂತತಿಯ ಸ್ಥಳೀಯ-ಸಂಜಾತ ಬಿಳಿಯರಿಗೆ ಕ್ರೆಒಲೇಗಳೆಂದು ಕರೆಯಲಾಗುತ್ತಿತ್ತು. ನಂತರ ಬಿಳಿಯರು ಕಪ್ಪು ವರ್ಣದ ಮಹಿಳೆಯರ ಸಂಪರ್ಕದಿಂದ ಜನಿಸಿದ ವಂಶಜರಿಗೆ ಈ ಪದವನ್ನು ಉಲ್ಲೇಖಿಸಲಾಯಿತು.ಅವರಲ್ಲಿ ಅನೇಕ ಮಂದಿ ಸ್ವತಂತ್ರ ಮಿಶ್ರ ವರ್ಣೀಯರಲ್ಲಿ ಹಲವರು ಶಿಕ್ಷಿತರಾಗಿದ್ದರು. ಹಲವು ಶ್ರೀಮಂತ ಬಿಳಿಯರು ತಮ್ಮ ದಾಂಪತ್ಯ ಸಂಬಂಧದ ಹೊರತಾಗಿಯೂ ಅರೆ-ಕಾಯಂ ಸಂಬಂಧಗಳನ್ನು ಕಪ್ಪು ವರ್ಣದ ಮಹಿಳೆಯರೊಂದಿಗೆ ಇರಿಸಿಕೊಳ್ಳುವುದರ ಜೊತೆಗೆ ಅವರನ್ನು "ಪ್ಲೇಸಿಗಳೆಂದು" ಬೆಂಬಲ ನೀಡುತ್ತಿದ್ದರು. ಒಂದು ಸಂಬಂಧದ ಆರಂಭದಲ್ಲಿ ಮಹಿಲೆ ಗುಲಾಮಳಾಗಿದ್ದರೆ ಸಾಧಾರಣವಾಗಿ ಅವಳ ಹಾಗು ಅವಳ ಮಕ್ಕಳನ್ನು ವಿಮೋಚನೆ ಮಾಡಲಾಗುತ್ತಿತ್ತು.

ಕ್ರೆಒಲೆಗಳು ನ್ಯೂ ಆರ್ಲಿಯನ್ಸ್ ಪ್ರದೇಶದ ಜೊತೆ ಸಂಬಂಧ ಹೊಂದಿದ್ದರು. ಇಲ್ಲಿ ವ್ಯಾಪಕವಾದ ವ್ಯವಸ್ಥೆಗಳು ಅಭಿವೃದ್ಧಿಯಾಯಿತು. ಹಲವು ಶ್ರೀಮಂತ ಜಮೀನುದಾರರು ಪಟ್ಟಣದಲ್ಲಿ ಹಾಗು ತಮ್ಮ ತೋಟಗಳಲ್ಲಿ ಮನೆಗಳನ್ನು ಹೊಂದಿದ್ದರು. ಒಂದು ಜನಪ್ರಿಯ ನಂಬಿಕೆಯೆಂದರೆ ಕ್ರಿಯೋಲೆ ಒಬ್ಬ ಕರಿಯ/ಫ್ರೆಂಚ್ ವ್ಯಕ್ತಿಯ ಮಿಶ್ರಣವೆಂದು ಹೇಳಲಾಗುತ್ತದೆ. ಇದು "ಹೈತಿಯನ್ನರು" ಸಂಬೋಧಿಸುವ ಒಬ್ಬ ಆಫ್ರಿಕನ್ ಫ್ರೆಂಚ್ ವ್ಯಕ್ತಿಗೆ ಸೂಚಿತವಾಗಿದೆ. ಕ್ರಾಂತಿಯ ನಂತರ ಹಲವು ವಲಸಿಗರು ಹೈತಿಯಿಂದ ನ್ಯೂ ಆರ್ಲಿಯನ್ಸ್‌ಗೆ ಆಗಮಿಸಿದರು. ಆದಾಗ್ಯೂ ಒಬ್ಬ ಕಪ್ಪು ಕ್ರೆಒಲೇಯು, ಕ್ರೆಒಲೇಯ ಒಂದು ವಿಧವೇ ಹೊರತು ಅವರ ಏಕೈಕ ವಿಧವಲ್ಲ, ಅಥವಾ ಕ್ರೆಒಲೇಯ ಮೂಲಾರ್ಥವಲ್ಲ. ದಕ್ಷಿಣ ಲೂಯಿಸಿಯಾನದಲ್ಲಿ ನೆಲೆಗೊಂಡ ಎಲ್ಲ ಸಮುದಾಯಗಳು ಅನುಕ್ರಮವಾದ ಸಂಸ್ಕೃತಿಗಳನ್ನು ಸಂಯೋಜಿಸಿ ಒಂದು "ನ್ಯೂ ಆರ್ಲಿಯನ್ಸ್" ಸಂಸ್ಕೃತಿಯನ್ನು ರೂಪಿಸಿತು. ಮೂಲ ಅಮೆರಿಕನ್ ಸಂಸ್ಕೃತಿಯ ಜೊತೆಗಿನ ಈ ಸಮುದಾಯಗಳ ಒಂದು ಸೃಜನಾತ್ಮಕ ಸಂಯೋಜನೆಯನ್ನು "ಕ್ರೆಒಲೇ" ಸಂಸ್ಕೃತಿ ಎಂದು ಕರೆಯಲಾಗುತ್ತದೆ. ಇದು ಕಾಜುನ್ ಸಂಸ್ಕೃತಿಯೊಂದಿಗೆ ಲೂಯಿಸಿಯಾನದ ಒಂದು ಪ್ರಧಾನ ಸಾಮಾಜಿಕ, ಆರ್ಥಿಕ, ಹಾಗು ರಾಜಕೀಯ ಸಂಸ್ಕೃತಿಯಾಗಿ 20ನೇ ಶತಮಾನದಲ್ಲೂ ಮುಂದುವರೆದಿತ್ತು. ಕೆಲವರು ಈ ಸಂಸ್ಕೃತಿಯು ಅಂತಿಮವಾಗಿ ಅಮೇರಿಕನ್ ಮುಖ್ಯವಾಹಿನಿಯೊಂದಿಗೆ ಬೆರೆತು ಹೋಯಿತೆಂದು ಭಾವಿಸುತ್ತಾರೆ. 

ಕಾಜುನ್ ಸಂಸ್ಕೃತಿ. ಕಾಜುನ್ಗಳ ಪೂರ್ವಜರು ಪಶ್ಚಿಮ ಫ್ರಾನ್ಸ್ ನಿಂದ ನ್ಯೂ ಬ್ರುನ್ಸ್ವಿಕ್ ಹಾಗು ನೋವ ಸ್ಕಾಟಿಯಾ, ಕೆನಡಾದ ಪ್ರಾಂತ್ಯಗಳಿಂದ ಆಗಮಿಸಿದರು, ಈ ಸ್ಥಳಕ್ಕೆ ಅಕಾಡಿಯ ಎಂದು ಹೆಸರಾಗಿತ್ತು. ಫ್ರೆಂಚ್ ಅಂಡ್ ಇಂಡಿಯನ್ ವಾರ್ನಲ್ಲಿ ಬ್ರಿಟಿಷರು ವಿಜಯಿಯಾದಾಗ, ದೀರ್ಘ ಕಾಲದ ರಾಜಕೀಯ ತಾಟಸ್ಥ್ಯದ ನೆಪವೊಡ್ಡಿ ಬ್ರಿಟಿಷರು ಬಲವಂತದಿಂದ ಕುಟುಂಬಗಳನ್ನು ಪ್ರತ್ಯೇಕಿಸಿ ಹೊರದೂಡಿದರು. ಸೆರೆಸಿಕ್ಕಿದ ಹಲವು ಅಕಾಡಿಯನ್ನರನ್ನು ಇಂಗ್ಲೆಂಡ್ ಹಾಗು ನ್ಯೂ ಇಂಗ್ಲೆಂಡ್ ವಸಾಹತು ನೆಲೆಗಳ ಬಂಧನ ಶಿಬಿರಗಳಲ್ಲಿ 10 ರಿಂದ 30 ವರ್ಷಗಳ ಕಾಲ ಇರಿಸಲಾಯಿತು. ಬ್ರಿಟಿಷರಿಂದ ತಪ್ಪಿಸಿಕೊಂಡ ಹಲವರು ಫ್ರೆಂಚ್ ಕೆನಡಾದಲ್ಲಿ ಉಳಿದರು. ಇಂಗ್ಲೆಂಡ್ ನ ಹಿಡಿತದಿಂದ ಮುಕ್ತಗೊಂಡ ನಂತರ, ಹಲವರು ದಿಕ್ಕಾಪಾಲಾದರು, ಕೆಲವರು ಫ್ರಾನ್ಸ್, ಕೆನಡಾ, ಮೆಕ್ಸಿಕೋ, ಅಥವಾ ಫಾಲ್ಕ್ ಲ್ಯಾಂಡ್ ಐಲ್ಯಾಂಡ್ ಗಳಿಗೆ ಹೋದರು. ಬಹುತೇಕರು, ಲಾಫಾಯೆಟ್ಟೆ ಹಾಗು ಲಾಫಾರುಚೆ ಬೇಊ ರಾಷ್ಟ್ರದ ಸುತ್ತಮುತ್ತಲಿನ ದಕ್ಷಿಣ ಲೂಯಿಸಿಯಾನ ಪ್ರದೇಶದಲ್ಲಿ ಆಶ್ರಯವನ್ನು ಪಡೆದರು. ಇಸವಿ 1970ರ ದಶಕದವರೆಗೆ, ಕಾಜುನ್‌ಗಳನ್ನು ಕೆಳ ದರ್ಜೆಯ ನಾಗರೀಕರೆಂದು ಸಾಮಾನ್ಯವಾಗಿ ಪರಿಗಣಿಸಲಾಗುತ್ತಿತ್ತು, ಜೊತೆಗೆ "ಕಾಜುನ್" ಎಂಬ ಪದವನ್ನು ಅವಹೇಳನಕಾರಿಯಾಗಿ ಬಳಸಲಾಗುತ್ತಿತ್ತು. ತೈಲ ಹಾಗು ಅನಿಲದಿಂದ ಒಂದೊಮ್ಮೆ ಸಮೃದ್ಧವಾಗಿದ್ದ ಕಾಜುನ್ ಸಂಸ್ಕೃತಿ, ಆಹಾರ, ಸಂಗೀತ, ಹಾಗು ವ್ಯಾಪಕವಾಗಿ ಹರಡಿದ ಅವರ "ಜೊಇಎ ಡೆ ವಿವ್ರೆ" ಜೀವನ ಶೈಲಿಯು ಶೀಘ್ರವಾಗಿ ಅಂತಾರಾಷ್ಟ್ರೀಯ ಮನ್ನಣೆಯನ್ನು ಗಳಿಸಿತು.

ಲೂಯಿಸಿಯಾನದಲ್ಲಿರುವ ಮೂರನೇ ಒಂದು ವಿಶಿಷ್ಟ ಸಂಸ್ಕೃತಿ "ಇಸ್ಲೆನೋಸ್" ಸ್ಪಾನಿಶ್ ಕ್ಯಾನರಿ ಐಲ್ಯಾಂಡರ್ಸ್ ವಂಶಜರಾಗಿದ್ದಾರೆ. ಇವರು 1770ರ ದಶಕದ ಮಧ್ಯಭಾಗದಲ್ಲಿ ಸ್ಪಾನಿಷ್ ಆಡಳಿತದ ಸಂದರ್ಭದಲ್ಲಿ ಸ್ಪೇನ್‌ನ ಕ್ಯಾನರಿ ಐಲ್ಯಾಂಡ್ಸ್‌ನಿಂದ ಲೂಯಿಸಿಯಾನಕ್ಕೆ ಆಗಮಿಸಿದರು. ಇವರು ನಾಲ್ಕು ವಸಾಹತು ಪ್ರದೇಶಗಳಲ್ಲಿ ನೆಲೆಯಾಗಿದ್ದರು, ಆದರೆ ಹಲವರು ಇಂದಿನ St. ಬರ್ನಾರ್ಡ್ ಪ್ಯಾರಿಷ್ ಗೆ ಸ್ಥಳಾಂತರ ಮಾಡಿಕೊಂಡರು. ಈ ಪ್ರದೇಶದಲ್ಲಿ ಇಂದಿಗೂ ಇಸ್ಲೇನೋ ಜನಸಂಖ್ಯೆಯು ಕೇಂದ್ರೀಕೃತವಾಗಿದೆ. ಒಂದು ವಾರ್ಷಿಕ ಹಬ್ಬವಾದ ಫಿಯೆಸ್ಟದ ಆಚರಣೆಯು, ಇಸ್ಲೆನೋಸ್ ಪರಂಪರೆಯನ್ನು ಪ್ರತಿಬಿಂಬಿಸುತ್ತದೆ. St ಬರ್ನಾರ್ಡ್ ಪ್ಯಾರಿಷ್ ಒಂದು ಇಸ್ಲೆನೋಸ್ ವಸ್ತು ಸಂಗ್ರಹಾಲಯ, ಸ್ಮಶಾನ ಹಾಗು ಇಗರ್ಜಿಯ ಜೊತೆಗೆ ಈ ಪರಂಪರೆಯನ್ನು ಬಿಂಬಿಸುವ ಸ್ಪಾನಿಷ್ ಪದಗಳು ಹಾಗು ಸ್ಪಾನಿಷ್ ಉಪನಾಮಗಳನ್ನು ಹಲವು ರಸ್ತೆಯ ಹೆಸರುಗಳಾಗಿ ಹೊಂದಿವೆ. St. ಬರ್ನಾರ್ಡ್ ಪ್ಯಾರಿಷ್, LAಯ ನ್ಯೂ ಆರ್ಲಿಯನ್ಸ್ ಉಪನಗರಗಳಲ್ಲಿ ಇಸ್ಲೇನೋ ಸ್ವರೂಪವು ಒಂದು ಸಕ್ರಿಯ ಕುರುಹಾಗಿ ಉಳಿದಿದೆ. ಇಸ್ಲೇನೋ ಸಮುದಾಯದ ಕೆಲವು ಸದಸ್ಯರು ಇಂದಿಗೂ ಸ್ಪಾನಿಷ್ ಭಾಷೆಯನ್ನು ತಮ್ಮ ಕ್ಯಾನರಿ ಐಲ್ಯಾಂಡರ್ ಉಚ್ಚಾರಣಾ ಶೈಲಿಯಲ್ಲಿ ಮಾತನಾಡುತ್ತಾರೆ. ಹಲವಾರು ಇಸ್ಲೇನೋ ಗುರುತಿನ ಕ್ಲಬ್ ಗಳು ಹಾಗು ಸಂಸ್ಥೆಗಳು, ಹಾಗು ಇಸ್ಲೇನೋ ಸಮಾಜದ ಹಲವು ಸದಸ್ಯರು ಸ್ಪೇನ್ ನ ಕ್ಯಾನರಿ ಐಲ್ಯಾಂಡ್ಸ್ ಜೊತೆಗೆ ತಮ್ಮ ಸಂಪರ್ಕವನ್ನು ಇಂದಿಗೂ ಉಳಿಸಿಕೊಂಡಿದ್ದಾರೆ.

ಅಮೇರಿಕ ಸಂಯುಕ್ತ ಸಂಸ್ಥಾನದ ಹೆದ್ದಾರಿಗಳು
ಸಂಸ್ಕೃತಿ
ವಾಯುಗುಣ
ಗುಲಾಮಗಿರಿಯ ವಿಸ್ತರಣೆ